دروپال
دروپال بریتیە لە سیستەمی بەڕێوەبردن بۆ ناوەڕۆکی وێبگەکان (CMS)، خۆڕاو سەرچاوەکراوە بە زمانی پی ئەیچ پی دەنوسرێتەوە و، دابەش دەکرێت لە ژێر گنو دا، بەکارھاتووە لە کۆتا سیستەمەکانی کۆمەڵێک جۆری ماڵپەڕەکانی جیھان وەک جۆرەکانی ماڵپەڕی کەسێتی یاان ماڵپەڕی کۆمپانیا زەبەلاحەکان و گەلێک ماڵپەڕی وڵآتان و شوێنە گرنگەکان وەک حکومەتی بەڕیتانیا و کۆشکی سپی
وەشانی ناسراوی دروپال ناسراوە بە Drupal core، کە چەند تایبەتمەندیەک لە خۆ دەگرێت کە زۆر سەرەکین بۆ جۆرەکانی (CMS)وە سیستەمی بەڕێوەبردنێتی کە زۆر دیارکەوتووە، وە دەتوانێ بەکارھێنەر خۆی تۆمار بکات پارێزگاری لە زانیاریە تاکە کەسیەکانیان بکات، ھەروەھا دروست کردنی لیستە و بەڕێوەبردنیان، RSS، دەستکاریکردنی خوازراو بۆ لاکان، بەڕیوەبردنی چوونەژوورەوەکان، بەڕیوەبردنی سیستەم. ھەروەھا دروپاڵ لە کاتی دامەزراندن خۆی ماڵپەرێکی سادەت بۆ ئامادە دەکات، و بۆ وێبلاگ یان بۆ مەکۆ بەکاردەبرێت.

مێژوو 

دروپاڵ لە بنەرەتدا نوسراوە لە لایەن دراس بایتەر وەک بۆردێک، دروپاڵ بوو بە پرۆژەی سەرچاوەکراوە لە ساڵی ٢٠٠١ـدا. دروپاڵ بنچینەیی لە وشەی ئەڵمانی " druppel" دروست بووە، کە بە مانای دڵۆپ دێت وەک (دڵۆپی ئاو). وشەی دروپاڵ خۆی وەرگیرابوو لە ماڵپەڕی Drop.org کە ئێستا نەماوە، کە ئەمەش بە پێی تێپەڕبوونی کات بوو بە دروپاڵ. بایتەر دەیویست ماڵپەڕی Drop بانگبکات (کە بە ئەڵمانی "گوند"دێت) بۆ مەبەستی کۆمەڵایەتی زیاتر، بەڵام بەھۆی نوسینی ناوەکەوە بەھەڵە بوو بە دروپاڵ کە خۆیشیان دوای پێیان باش بوو دروپاڵ بێت، لەبەر ئەوەی خۆشە لە خوێندنەوەدا.

گەشەکردنی دروپاڵ و جێگرتنەوەی بە شیوەیەکی لەناکاو بوو کە لە مانگی ٤ی ٢٠٠٧ بوو بۆ مانگی ٥ی ٢٠٠٨ کە لەو ماوەیەدا ١٫٤ میلیۆن جار داگیرا لە ماڵپەڕی سەرەکیەوە کە ئەمەش %١٢٥ زیادی لە ساڵەکانی پێشوو تری. دروپاڵ گەلێک خەڵاتی بردۆتەوە وەک سەرچاوە کراوە CMS وە ٣ جاریش لەسەر یەک خەڵاتی Webwareـی بردۆتەوە. دروپاڵ ٦٫٥ لە مانگی ١٢ی ٢٠٠٩ وەشێنرا، کە ئەمەش دووا وەشانە. لە ٥ی ئازاری ٢٠٠٩ دراس بایتەر کۆدەکانی دروپاڵی ٧ ی دەست پێکرد تا مانگی ١١ی ٢٠٠٩ کە وەشانی تاقیکاری لە ٥ی کانوونی دووەمی ٢٠١٠ بڵاوکرایەوە ھێشتا ڕۆژ دیاری نەکراوە بۆ بڵاوکردنەوەی دوا وەشان.

وەرگێڕان 
لە مانگی ٢ی ٢٠٠٨دا زمانە وەرگێڕاوەکان بۆ دروپاڵ کارا بوو لە ژێر ٤٤ زماندا لەگەڵ زمانی ئینگلیزی (وەک زمانی بنەڕەت). وە چەند زمانێکی تریش، وەک زمانی عەرەبی و فارسی و ھەندێکی دیکە. وەشانی ٦ ی دروپاڵ پشتگیری ھەموو ناوەڕۆکەکان و زۆربەی زمانەکان دەکات.

نوێکردنەوەی خۆکار 
دروپاڵ بە شێوەکەی خۆکارانە بەڕێوەبەر ئاگادار دەکاتەوە لە ھەر گۆڕانکاریەک یان ھەر بابەتێکی گرنگ ڕووبدات، کە ئەمەش زۆر گرنگە لەبەر ئەوەی لە وەشانی نوێ ئاگادارت دەکاتەوە و زیاتر پارێزگاری دەکرێت. وە ھەروەھا وەشانەکەت ڕێک دەخاوتەوە لەگەڵ ھەموو تایبەتیە نوێیەکان کە بڵاودەکرێتەوە.

سەرچاوەکان 
 چاوگ

بەستەرە دەرەکییەکان 
پەڕەی بەکوردیکردنی دروپاڵ لەلایەن کورد ئایتی گرووپ 

نەرمامێر
ئەو نەرمامێرانەی کە بە پی ئەیچ پی درووستکراون
نەرمامێرەکانی بەڕێوەبردنی ناوەڕۆک
نەرمامێرەکانی ٢٠٠٠
نەرمامێرە خۆڕاییەکان کە بە پی ئێچ پی بەرنامەڕێژ کراون
نەرمامێرەکانی گەشەپێدانی وێب